stanford-oval/wikipedia huggingface dataset:
Northumberland
Maantiede ja luonto > Luonto

Northumberlandin kansallispuisto on Englannin 13 kansallispuistosta pohjoisin, harvaanasutuin ja etäimmällä suurista kaupunkialueista. Sen alueella elää muun muassa metsäkauriita, tornipöllöjä, nummiriekkoja ja villiintyneitä vuohia.
Kansallispuiston länsipuolella levittäytyy Englannin laajin yhtenäinen metsäalue Kielder Forest, jota hallinnoi Britannian metsäkomissio. Vaikka alueella kasvaakin jonkin verran vanhaa aarniometsää, on se suurimmaksi osaksi havupuuvaltaista talousmetsää; sinne on istutettu etenkin pohjoisamerikkalaista sitkankuusta 1920-luvulta lähtien. Kielder Forestissa arvioidaan elävän jopa 75 prosenttia Englannin oravapopulaatiosta.
Northumberlandin lounaisosaan ulottuvat Pohjois-Penniinit luokitellaan maisemallisesti arvokkaaksi alueeksi, joka on saanut myös UNESCO Global Geopark -statuksen. Puiston huomionarvoisimpia biotyyppejä ovat vuoristoniityt, nummet ja peittosuot, ja sen alueella elää jopa 80 prosenttia Englannin teeristä.
Myös Northumberlandin rannikkoa pidetään maisemallisesti arvokkaana Berwick-upon-Tweedin kaupungin ja Coquetjoen suiston väliin jäävällä 64 kilometrin pituisella kaistaleella. Sille ovat ominaisia kallionkielekkeet, laskuveden aikana mantereeseen yhdistyvät saaret sekä dyyni- ja vattialueiden ympäröimät leveät hiekkapoukamat. Ulkosaarilla elää halleja ja rannikon edustalla voi nähdä pyöriäisiä, pullokuonodelfiinejä ja valkokuonodelfiinejä sekä satunnaisesti myös lahtivalaita.
Historia > Esihistoria ja roomalaisaika

Northumberlandista on löydetty runsaasti jäänteitä esihistoriallisesta asutuksesta, muun muassa kivikautisia kalliopiirroksia ja lukuisia linnavuoria. Roomalaiset saivat alueen hallintaansa 80-luvulla kuvernööri Agricolan hallitessa Britanniaa. Puolustautuakseen skottien hyökkäyksiltä he rakensivat vuosina 122–128 Hadrianuksen vallin Tynejoelta Solwaynvuonolle. He eivät onnistuneet saamaan vallin pohjoispuolisia maita pysyvästi hallintaansa vaikka miehittivätkin Skotlannin alamaata lyhyen aikaa 100-luvulla.
Historia > Anglien kuningaskunnat

Roomalaisten vetäydyttyä Britanniasta 400-luvulla Northumberland oli aluksi britannialaisten votadinien hallussa. 500-luvulla rannikolle alkoi muuttaa etelästä angleja, jotka loivat perustan Bernician kuningaskunnalle. Vuoden 547 paikkeilla heidän kuninkaansa Ida perusti Bamburghiin tärkeän sillanpään, vaikka britit onnistuivatkin pitämään anglit vielä pitkään pois sisämaasta. Vasta Idan pojanpoika Aethelfrith onnistui turvaamaan anglien ylivallan seudulla kukistamalla ensin Strathclyden kanssa liittoutuneet skotit vuonna 603 ja liittämällä sitten valtakuntaansa Deiran kuningaskunnan.
Forthinvuonon ja Humberjoen väliset maat tulivat tunnetuiksi Northumbriana (kirj. ’Maa Humberista pohjoiseen’) ja siitä kasvoi 600-luvulla mahtavin anglosaksien valtakunnista. Anglit alkoivat kääntyä kristinuskoon, kun roomalainen lähetyssaarnaaja Paulinus tuli pohjoiseen kuningas Edwinin kutsusta. Edwinin jälkeen Northumbrian kuninkaaksi nousi Oswald, jonka myötävaikutuksella Ionan munkit perustivat Lindisfarnen saarelle luostarin ja jatkoivat northumbrialaisten käännyttämistä. Luostarilaitoksen kukoistuskautta olivat 650–750-luvut, jolloin sitä johtivat Cuthbert Lindisfarnelainen, Wilfrid Hexhamilainen ja muut kuuluisat piispat.
870-luvulla tanskalaiset viikingit hyökkäsivät Northumbriaan sotapäällikkö Halfdanin johdolla. Munkit joutuivat hylkäämään luostarit ja pakenemaan hyökkääjiä, mikä romahdutti luostarilaitoksen. Koska viikingit asuttivat enimmäkseen Teesjoen eteläpuolisia maita, onnistui Northumbria säilyttämään muodollisen itsenäisyytensä. 900-luvulla skotlantilaiset valloittivat Tweedjoen pohjoispuolisen alueen ja Bamburghin alaisista maista tuli Wessexin jaarlikunta.
Historia > Normanniaika ja rajasodat

Normannien valloitettua Englannin vuonna 1066 eri puolilla maata puhkesi kapinoita, joista vakavin tapahtui vuosina 1069–1070 Northumberlandissa. Vilhelm Valloittaja mursi vastarinnan ja kylvi sen jälkeen hävitystä kaikkialla pohjoisessa. Myös normannien aikana Northumberlandia yritettiin hallita jaarlikuntana, mutta useiden kapinayritysten jälkeen sen maat takavarikoitiin kruunulle ja jaettiin läänityksinä paroneille ja ritareille. Keskiajalla kreivikunnan puolustukseksi rakennettiin lukuisia linnoja Skotlannista ja Skandinaviasta tehtyjä hyökkäyksiä vastaan.
Vuonna 1569 Pohjois-Englanti nousi jälleen kapinaan Northumberlandin jaarlin Thomas Percyn ja Westmorlandin jaarlin Charles Nevillen johdolla. Heidän tavoitteenaan oli syrjäyttää protestanttinen kuningatar Elisabet I ja nostaa valtaistuimelle katolinen Maria Stuart, mutta Elisabet tukahdutti kapinaliikkeen verisesti. Rajakärhämät Skotlannin kanssa jatkuivat Northumberlandissa koko keskiajan aina vuoteen 1603 saakka, jolloin Englanti ja Skotlanti solmivat personaaliunionin ja Jaakko I:stä tuli molempien maiden kuningas. Englannin sisällissodassa vuonna 1644 parlamentaristien kanssa liittoutuneet skotlantilaiset valloittivat rojalistisen Newcastlen ja miehittivät sitä kolme vuotta.
Historia > Teollistumisen aikakausi

Keskiajalla Northumberland sai vaurautensa villan ja nahkan tuotannosta ja kaupasta. Allendalesta louhittiin lyijyä, hopeaa ja rautaa 1100–1800-luvuilla. Hiiltä louhittiin jo roomalaisten aikaan, ja hiilikauppa Newcastlesta Lontooseen alkoi kasvaa nopeasti 1200-luvulta alkaen. Tämä johti laivanrakennuksen kehittymiseen ja lopulta suurten telakoiden rakentamiseen 1800-luvun alussa. 1830-luvulla seudulle nousi rautavalimoja vastaamaan laivanrakennuksen tarpeisiin.
Myös muut hiilestä riippuvaiset teollisuudenalat kukoistivat – jokisuilla tuotettiin suolaa haihduttamalla ja 1600-luvun alussa alettiin valmistaa lasia Ranskan Lorrainesta omaksutuilla tekniikoilla. Tynesiden kemianteollisuus oli tärkeässä asemassa Englannissa yli sadan vuoden ajan mutta hiipui lopulta kokonaan samoin kuin lasiteollisuus. Myös raskas teollisuus ja hiilen louhinta hävisivät Tynen ja Blythin jokilaaksoista 1900-luvun loppuun mennessä. Viimeinen hiilikaivos Ellingtonissa suljettiin vuonna 2005.
Hallinto

Northumberlandin muodollisen kreivikunnan alueella sijaitsee yksi yhtenäishallintopiiri:
Northumberlandin aluehallinto
1. taso: Hallintopiirit
2. taso: Kunnat
| Hallinnon taso | Väkiluku (2020) | Lähde | Kartalla |
| --- | --- | --- | --- |
| Northumberland * | 324 000 |  |    |
* Yhtenäishallintopiiri
Väestö

Vuonna 2020 Northumberlandin muodollisessa kreivikunnassa oli noin 324 000 asukasta ja seuraavat yli kymmenentuhannen asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Blyth | Northumberland | 40 000 |  |
| Ashington | Northumberland | 28 000 |  |
| Cramlington | Northumberland | 27 000 |  |
| Bedlington | Northumberland | 17 000 |  |
| Morpeth | Northumberland | 15 000 |  |
| Berwick-upon-Tweed | Northumberland | 14 000 |  |
| Hexham | Northumberland | 11 000 |  |
| Prudhoe | Northumberland | 11 000 |  |
| Ponteland | Northumberland | 11 000 |  |
Kulttuuri > Musiikki ja tanssi

Northumberlandissa on vahva kansanmusiikkiperinne, joka on saanut vaikutteita niin Skotlannista kuin Irlannistakin. Eniten käytettyjä soittimia ovat harmonikka, viulu, huuliharppu ja northumbrialainen säkkipilli. Näistä jälkimmäisin kehitettiin nykyiseen muotoonsa Newcastlessa ja North Shieldsissä 1600-luvun lopulla. Northumbrialaista säkkipilliä soitetaan tavallisesti vain sisätiloissa, sillä se on soinniltaan muita säkkipillejä hiljaisempi. Sen nimekkäitä taitajia ovat olleet mm. Billy Pigg (1902–1968) ja Kathryn Tickell (s. 1967).
1400- ja 1500-luvuilla Northumberlandissa ja Skotlannin Alamaalla kirjoitettiin runsaasti ns. rajaballadeja, jotka kertoivat tarinanomaisesti levottomien rajaseutujen tapahtumista ja ihmiskohtaloista. Ne tulivat uudestaan muotiin romantiikan aikana Walter Scottin kirjoitettua niiden pohjalta teoksen Minstrelsy of the Scottish Border.
Kreivikunnan eteläosien kaivoskylissä kehittyi 1700-luvulla rapper-niminen miekkatanssi, jota esitettiin alun perin jäykillä miekoilla samaan tapaan kuin Yorkshiressä. 1800-luvun alussa paikalliset tanssijat alkoivat käyttää taipuisampaa rapper-miekkaa, jossa oli kahvat molemmissa päissä. Tämä mahdollisti tanssin nykymuodon, jossa viisi miekkojen yhdistämää tanssijaa liikkuu nopeasti toistensa lomitse muodostaen monimutkaisia kuvioita. Tanssi lähes unohdettiin toisen maailmansodan jälkeen, kunnes sen suosio alkoi elpyä 1900-luvun loppua kohden.
Toinen paikallinen kansantanssi on puukenkätanssi, jota harrastetaan kaikkialla Pohjois-Englannissa. Myös sitä esittivät alun perin kaivosmiehet – usein pubeissa viulumusiikin säestyksellä ja oluttynnyrin päällä seisten. Northumbrialaiselle puukenkätanssille on ominaista, ettei tanssija liikuta ylävartaloaan juuri lainkaan. Myös se on kokenut uuden tulemisen 2000-luvun taitteessa.
Kulttuuri > Ruoka

Northumberlandilainen keittiö hyödyntää paikallisesti tuotettua naudan- ja lampaanlihaa sekä merenantimia, esimerkiksi kampeloita, ostereita, taskurapuja ja hummereita. Crasterin ja Seahousesin kalastajakylissä valmistettu savusilli (kipper) on koko maassa suosittu aamiaisherkku. Pan haggerty (’pannusilppu’) on ranskalaisen gratiinin tapainen paistos, jonka arvellaan saaneen alkunsa Northumberlandin kaivoskylissä 1930-luvulla. Se valmistetaan kypsentämällä paistinpannussa miedolla lämmöllä perunaviipaleita, sipulia ja juustoraastetta ja tarjoillaan yleensä liha- tai kalaruoan lisukkeena.
Teen juonnilla on kreivikunnassa pitkät perinteet. Britannian pääministerinä vuosina 1830–1834 toimineen jaarli Charles Greyn kerrotaan saaneen Earl Grey -teen reseptin kiinalaiselta mandariinilta ja tilanneen sitä luotetulta teekauppiaaltaan. Vaikka tarinan todenperäisyyttä ei ole voitu varmistaa, tiedetään, että useat englantilaiset teen valmistajat alkoivat 1800-luvulla käyttää bergamottia parantaakseen teesekoitustensa makua.
Teen kanssa Northumberlandissa on nautittu vanhastaan rusinoilla maustettuja skonsseja nimeltään singin‘ hinnies (’laulavat ihanaiset’) – veikeän nimensä nämä teeleivät ovat saaneet siitä, että paiston aikana niiden sisältämä rasva sihisee tai ’laulaa’ sulaessaan kuumalla paistolevyllä. Toinen paikallinen leivonnainen on stotty – tiivis ja pyöreä vehnäleipä, jonka keskelle on tehty syvennys. Yleensä se halkaistaan ja täytetään kuten voileipä, perinteisesti kinkulla ja paksulla hernemuhennoksella. Pudotessaan lattialle leivän pitäisi pompata (stott northumbrian murteella).
Kulttuuri > Lippu

Northumberlandin lipussa on keltaisella pohjalla neljä työntyvää ja neljä nousevaa paalua lomittain. Paalut symboloivat Hadrianuksen vallin limittäisiä kiviä ja kreivikunnan sijaintia Englannin rajalla. Lippu oli alun perin Northumberlandin kreivikunnanvaltuuston vaakunalippu, mutta valtuusto vapautti sen yleiseen käyttöön 15. marraskuuta 1995.
Lipun historia ulottuu kuitenkin tuhat vuotta pidemmälle kuin kreivikunnanvaltuuston. Anglosaksinen historioitsija Beda kirjoittaa teoksessaan Historia ecclesiastica gentis Anglorum, että kuningas Oswaldin haudalla nostettiin salkoon hänen purppuran ja kullan värinen baneerinsa. Todennäköisesti tämän perusteella keskiaikaiset heraldikot kuvasivat Bernician vaakunassa kahdeksan vuoroittain punaista ja kultaista paalua. Keskiajalla jaarli Henry Percyn tiedetään käyttäneen baneerissaan samoja värejä.
1600-luvulla vaakunaa alettiin käyttää kirjallisuudessa ja kartoissa ensin Bernician ja Northumbrian ja myöhemmin Northumberlandin tunnuksena. Kreivikunnanvaltuusto otti lipun käyttöön vuonna 1951 nykyisessä muodossaan, jossa punaiset paalut ovat lomittain.
Kulttuuri > Nimikkokukka

Vuonna 2004 Northumberlandin nimikkokukaksi valittiin verikurjenpolvi Plantlife International -järjestön pitämässä yleisöäänestyksessä.
Aiheesta muualla

Kuvia tai muita tiedostoja aiheesta Northumberland Wikimedia Commonsissa
Hadrianuksen vallia lähellä Housesteadsin roomalaislinnoitusta.
Bamburghin linna Pohjanmeren rannalla.
Roomalainen hopeatarjotin, 300-luku, Corbridge.
Northumbrian kuningaskunta vuoden 700 paikkeilla.
Lindisfarnen evankeliumit, 700-luku.
Northumberlandin jaarli Thomas Percy johti epäonnistunutta kapinaa kuningatar Elisabetia vastaan ja mestattiin sen vuoksi Yorkissa vuonna 1572.
Lyijysulattamon piippuja Allendalessa, 1800-luku.
Northumbrialainen säkkipilli.
Sallyportin miekkatanssiryhmä esiintymässä Morpethissa vuonna 1999.
Crasterin savusilliä.
Northumbrian lippua pidetään Englannin vanhimpana.
Grönlannin kansalliskirjasto

| Grönlannin kansalliskirjasto> Groenlandica Nunarput Inuilu Pillugit Atuagaateqarfik  Grønlands Nationalbibliotek National Library of Greenland |
| --- | --- |
 Grönlannin kansalliskirjaston rakennus Nuukissa.
Osoite:  Manutooq 1, 3905 Nuussuaq, Nuuk, Grönlanti; postios: Postboks 1074, 3900 Nuuk, Grönlanti
Sijainti:  Nuuk, Grönlanti
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Grönlannin kansalliskirjasto (Groenlandica; grönlanniksi Nunarput Inuilu Pillugit Atuagaateqarfik; tansk. Grønlands Nationalbibliotek, engl. National Library of Greenland) on Nuukin kaupungissa toimiva Grönlannin kansalliskirjasto. Kansalliskirjasto sijaitsee Grönlannin yliopiston Ilimmarfikin kampuksella, mutta on hallinnollisesti osa Grönlannin keskuskirjaston ja julkisen kirjaston organisaatiota (grönlanniksi Nunatta Atuagaateqarfia; tansk. Grønlands Landsbibliotek, engl. Central Library of Greenland).
Kansalliskirjaston kokoelmaan kuului 56 000 nimikettä (voluumia) vuonna 2002. Vuoden 2013 alussa kansalliskirjaston kokoelma sisälsi noin 88 800 nimikettä.
Aiheesta muualla

Kuvia tai muita tiedostoja aiheesta Grönlannin kansalliskirjasto Wikimedia Commonsissa
Biblioteker i Nuuk (Arkistoitu – Internet Archive) (tanskaksi) (katak.gl)
IFLA World Report - Greenland (The International Federation of Library Associations and Institutions) (englanniksi) (ifla-world-report.org)
Marcel Fässler

Marcel Fassler vuonna 2013
Marcel Fässler (s. 27. toukokuuta 1976 Einsiedeln) on sveitsiläinen kilpa-autoilija. Hän on vuodesta 2010 lähtien kilpaillut Audin tehdastallin riveissä. Vuodesta 2012 hän on ajanut tallissa FIA World Endurance Championship -sarjaa.
Fässler on kolminkertainen Le Mansin 24 tunnin ajon voittaja. Prototyyppiautojen lisäksi hän on kilpaillut myös muun muassa DTM:ssä sekä sittemmin jo lakkautetussa A1GP-sarjassa.
Fässler toimi F1-sarjassa turva-auton kuljettajana vuoden 2001 Monacon GP:ssä ja 2001 Kanadan GP:ssä, vakituisen kuljettajan Bernd Mayländerin oltua loukkaantumisen takia sivussa.
Le Mansin 24 tunnin ajon tulokset

| Vuosi | Talli | Kanssa- kuljettajat | Auto | Luokka | Kierroksia | Sija | Luokan sija |
| --- | --- | --- | --- | --- | --- | --- | --- |
| 2006 |  Swiss Spirit |  Harold Primat  Philipp Peter | Courage LC70-Judd | LMP1 | 132 | Kesk. | Kesk. |
| 2007 |  Swiss Spirit |  Jean-Denis Délétraz  Iradj Alexander | Lola B07/18-Audi | LMP1 | 62 | Kesk. | Kesk. |
| 2008 |  Team Oreca-Matmut |  Olivier Panis  Simon Pagenaud | Courage-Oreca LC70-Judd | LMP1 | 147 | Kesk. | Kesk. |
| 2009 |  Corvette Racing |  Oliver Gavin  Olivier Beretta | Chevrolet Corvette C6.R | GT1 | 311 | Kesk. | Kesk. |
| 2010 |  Audi Sport Team Joest |  André Lotterer  Benoît Tréluyer | Audi R15 TDI plus | LMP1 | 396 | 2. | 2. |
| 2011 |  Audi Sport Team Joest |  André Lotterer  Benoît Tréluyer | Audi R18 TDI | LMP1 | 355 | 1. | 1. |
| 2012 |  Audi Sport Team Joest |  André Lotterer  Benoît Tréluyer | Audi R18 e-tron quattro | LMP1 | 378 | 1. | 1. |
| 2013 |  Audi Sport Team Joest |  André Lotterer  Benoît Tréluyer | Audi R18 e-tron quattro | LMP1 | 338 | 5. | 5. |
| 2014 |  Audi Sport Team Joest |  André Lotterer  Benoît Tréluyer | Audi R18 e-tron quattro | LMP1-H | 379 | 1. | 1. |
| 2015 |  Audi Sport Team Joest |  André Lotterer  Benoît Tréluyer | Audi R18 e-tron quattro | LMP1 | 393 | 3. | 3. |
| 2016 |  Audi Sport Team Joest |  André Lotterer  Benoît Tréluyer | Audi R18 | LMP1 | 367 | 4. | 4. |
| 2017 |  Corvette Racing - GM |  Tommy Milner  Oliver Gavin | Chevrolet Corvette C7.R | GTE Pro | 335 | 24. | 8. |
| 2018 |  Corvette Racing - GM |  Tommy Milner  Oliver Gavin | Chevrolet Corvette C7.R | GTE Pro | 259 | Kesk. | Kesk. |
| 2019 |  Corvette Racing |  Tommy Milner  Oliver Gavin | Chevrolet Corvette C7.R | GTE Pro | 82 | Kesk. | Kesk. |
Aiheesta muualla

Kuvia tai muita tiedostoja aiheesta Marcel Fässler Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
OMG What’s Happening

| ”OMG What's Happening” Ava Max |
| --- | --- | --- |

Singlen tiedot
 Albumilta: Heaven & Hell
 Äänitetty : 2018
 Julkaistu: 3. syyskuuta 2020
 Formaatti: digitaalinen lataus, suoratoisto
 Tuottaja(t): Cirkut, Hank Solo, Jason Gill
 Tyylilaji: disco-funk, disco-pop
 Kesto: 02.59
 Levy-yhtiö: Atlantic Records
Ava Maxin muut singlet
| ”Who’s Laughing Now” 2020 | ”OMG What’s Happening” 2020 | ”Christmas Without You” 2020 |
OMG What’s Happening on yhdysvaltalaislaulaja Ava Maxin musiikkikappale. Sen julkaisi Atlantic Records hänen Heaven & Hell-studioalbumin seitsemäntenä singlenä 3. syyskuuta 2020. Kappaleen ovat sanoittaneet Max, Roland Spreckley, Henri Antero Salonen, Sorana Pacurar, Cirkut sekä Jason Gill, joista kaksi viimeisintä myös tuottivat sen Hank Solon kanssa. Kappaleen musiikkivideon ohjasi Hannah Lux Davis ja se julkaistiin 29. lokakuuta 2020. Videolla Max ajaa kilpaa muskeliautolla toisen kilpailijan kanssa.
"OMG What’s Happening" oli kaupallisesti heikko menestys, sen päästyä singlelistan kolmenkymmenen parhaan joukkoon ainoastaan Unkarissa. Heikosta yleismenestyksestään huolimatta kappale on pidemmällä tähtäimellä onnistunut myymään Puolassa yli kultalevyyn oikeuttavan rajan.
Käännös suomeksi
Velimir Stjepanović

| Mitalit | Mitalit | Mitalit |  |
| --- | --- | --- | --- |
|  Velimir Stjepanović |  Velimir Stjepanović |  Velimir Stjepanović |  |
Maa:   Serbia
Miesten uinti
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Pronssia | Doha 2014 | 400 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Berliini 2014 | 200 m vapaauinti |  |
|  Kultaa | Berliini 2014 | 400 m vapaauinti |  |
|  Kultaa | Belgrad 2024 | 4 × 200 m vapaauinti |  |
|  Hopeaa | Lontoo 2016 | 200 m vapaauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Herning 2013 | 200 m perhosuinti |  |
|  Pronssia | Herning 2013 | 400 m vapaauinti |  |
Velimir Stjepanović (serb. Велимир Стјепановић, s. 7. elokuuta 1993 Abu Dhabi, Yhdistyneet arabiemiirikunnat) on serbialainen uimari.
Stjepanović saavutti Euroopan nuorten kesäolympiafestivaaleilla Tampereella 2009 kultaa 100 metrin perhosuinnissa ja hopeaa 100 metrin vapaauinnissa. Nuorten kesäolympialaisissa Singaporessa 2010 hän sai hopeaa 100 metrin vapaauinnissa ja pronssia 100 metrin perhosuinnissa. Hän voitti nuorten Euroopan-mestaruuden 100 metrin vapaa- ja perhosuinnissa Belgradissa 2011.
Stjepanović sijoittui 200 metrin perhosuinnissa viidenneksi Szczecinin lyhyen radan EM-kilpailuissa 2011 ja Debrecenin pitkän radan EM-kilpailuissa 2012 sekä kuudenneksi Lontoon olympialaisissa 2012. Hän voitti Välimeren kilpailuissa Mersinissä 2013 kultaa 200 ja 400 metrin vapaauinnissa sekä 200 metrin perhosuinnissa. Lyhyen radan EM-kilpailuissa Herningissä 2013 hän voitti kultaa 200 metrin perhosuinnissa ajalla 1.51,27 ja pronssia 400 metrin vapaauinnissa ajalla 3.40,91 sekä oli viides 200 metrin vapaauinnissa.
Stjepanović voitti Berliinissä 2014 pitkän radan Euroopan-mestaruuden 200 metrin vapaauinnissa ajalla 1.45,78 ja 400 metrin vapaauinnissa ajalla 3.45,66. Hän sai Dohan lyhyen radan MM-kilpailuissa 2014 pronssia 400 metrin vapaauinnissa ajalla 3.38,17 ja oli kuudes 200 metrin vapaauinnissa. Lontoon EM-kilpailuissa 2016 hän saavutti 200 metrin vapaauinnissa hopeaa ajalla 1.46,26 sekä sijoittui 100 ja 400 metrin vapaauinneissa kuudenneksi. Rio de Janeiron olympialaisissa 2016 hän oli 200 metrin vapaauinnissa kolmastoista ja 400 metrillä neljästoista.
Stjepanović saavutti Tarragonan Välimeren kilpailuissa 2018 kultaa 200 metrin vapaa- ja perhosuinneissa ja 4 × 100 metrin vapaauintiviestissä sekä hopeaa 4 × 200 metrin vapaauinti- ja 4 × 100 metrin sekauintiviesteissä. Saman vuoden Glasgow'n EM-kilpailuissa hän oli 200 metrin vapaauinnissa seitsemäs. Vuonna 2021 järjestetyissä Budapestin EM-kilpailuissa hän sijoittui 200 metrin vapaauinnissa kahdeksanneksi. Tokion olympialaisissa hän oli samassa lajissa kuudestoista. Belgradin pitkän radan EM-kilpailuissa 2024 hän voitti kultaa 4 × 100 metrin vapaauintiviestissä ja sijoittui kahdeksanneksi 200 metrin vapaauinnissa. Saman vuoden Pariisin olympialaisissa hän oli 100 metrin vapaauinnissa kuudestoista.
Henkilökohtaiset ennätykset > 50 metrin rata

| Matka | Aika | Paikka | Päivä |
| --- | --- | --- | --- |
| 100 m vapaauinti | 47,99 | Belgrad | 20. kesäkuuta 2024 |
| 200 m vapaauinti | 1.45,78 | Berliini | 20. elokuuta 2014 |
| 400 m vapaauinti | 3.45,66 | Berliini | 18. elokuuta 2014 |
| 100 m perhosuinti | 52,85 | Belgrad | 17. maaliskuuta 2018 |
| 200 m perhosuinti | 1.54,99 | Lontoo | 30. heinäkuuta 2012 |
Henkilökohtaiset ennätykset > 25 metrin rata

| Matka | Aika | Paikka | Päivä |
| --- | --- | --- | --- |
| 100 m vapaauinti | 47,43 | Napoli | 29. syyskuuta 2021 |
| 200 m vapaauinti | 1.42,48 | Doha | 3. joulukuuta 2014 |
| 400 m vapaauinti | 3.38,17 | Doha | 5. joulukuuta 2014 |
| 800 m vapaauinti | 7.58,66 | Hongkong | 30. syyskuuta 2014 |
| 1 500 m vapaauinti | 14.50,92 | Doha | 28. elokuuta 2014 |
| 100 m perhosuinti | 51,68 | Glasgow | 20. joulukuuta 2013 |
| 200 m perhosuinti | 1.51,27 | Herning | 14. joulukuuta 2013 |
Laurence Olivier

| Laurence Olivier |
| --- | --- |
 Laurence Olivier vuonna 1961.
Henkilötiedot
Koko nimi:  Laurence Kerr Olivier
Syntynyt: 22. toukokuuta 1907 Dorking, Surrey, Englanti
Kuollut: 11. heinäkuuta 1989 (82 vuotta) Steyning, West Sussex, Englanti
Ammatti:  näyttelijä, elokuvaohjaaja, -tuottaja ja -käsikirjoittaja
Puoliso:  Jill Esmond (1930–1940) Vivien Leigh (1940–1960) Joan Plowright (1961–1989)
Näyttelijä
Aktiivisena:  1920–1989
Palkinnot
 Parhaan miespääosan Oscar-palkinto 1948: Hamlet Paras miespääosa draamaelokuvassa (Golden Globe) 1948: Hamlet Golden Globe: paras miessivuosa 1976: Maratoonari  BAFTA: 1956, 1970, 1976 (Academy Fellowship) 
Aiheesta muualla
Viralliset kotisivut
IMDb 
Elonet
Vivien Leigh ja Laurence Olivier Australiassa 1948.
Olivier vuonna 1973 Allan Warrenin kuvaamana.
Laurence Kerr Olivier ['lɒrəns 'kɜːr ə'lɪvieɪ] (22. toukokuuta 1907 Dorking, Surrey – 11. heinäkuuta 1989 Steyning, West Sussex) oli englantilainen Oscar-palkittu näyttelijä ja ohjaaja.
Ura

Laurence Olivier syntyi kolmilapsiseen perheeseen ja hänen äitinsä kuoli hänen ollessaan vielä lapsi. Jo koulussa hänen näyttelijänkykynsä huomattiin koulun näytelmissä. Isä rohkaisi häntä menemään teatterikouluun. Olivier’sta tulikin kuuluisa etenkin Shakespeare-tulkintojensa ansiosta. Häntä pidetään eräänä kaikkien aikojen parhaista Shakespearen tulkitsijoista ja hän oli Royal Shakespeare Companyn jäsen.
Elokuva Humiseva harju (1939) teki Olivier’sta maailmankuulun tähden. Vuonna 1949 hän sai sekä näyttelijän että tuottajan Oscarin elokuvasta Hamlet, ja kaksi kunnia-Oscaria vuosina 1947 ja 1979. Suomessa Olivier sai miespääosastaan elokuvassa Richard III ulkomaisen Jussi-palkinnon vuonna 1957.
Olivier esiintyi kuolemaansa saakka elokuvissa cameorooleissa pitääkseen yllä mieluisaksi käynyttä loisteliasta elintasoaan, johon hän varsinaisen tähteytensä vuosina ehti tottua.